laion/Wikipedia-Exotic huggingface dataset:
אדם וודיאט

אדם וודיאט (באנגלית: Adam Woodyatt; נולד ב-28 ביוני 1968) הוא שחקן בריטי המופיע בקולנוע, בטלוויזיה ובתיאטרון. אדם וודיאט נולד וגדל בלונדון והחל בצעירותו בלימודי משחק. בתחילת שנות ה-80 הוא הופיע בסדרות טלוויזיה המכשפות והגריניגוג וב-The Baker Street Boys. בהמשך לקח וודיאט הפסקה מקריירת המשחק שלו ועבד תקופה מסוימת כקצב. בשנת 1985 החל להופיע בסדרת טלוויזיה חדשה בשם איסטאנדרס. תחילה ציפה לשחק עונה בודדת לעונה בודדת, אך וודיאט המשיך להופיע בסדרה, ונכון לכיום הוא היחיד בין שחקני הסדרה שמשחק בה מהפרק הראשון ועד כה. בשנת 2013 הוא קיבל פרס מפעל חיים על השתתפותו בסדרה. בנוסף לכך, משתתף אדם וודיאט בתוכניות טלוויזיה נוספות ובהצגות תיאטרון. אדם וודיאט הוא צלם חובב. בשנת 2008 הוא קיבל פרס על צילום.[דרושה הבהרה] מדיה וקבצים בנושא אדם וודיאט בוויקישיתוף אתר האינטרנט הרשמי של אדם וודיאט אדם וודיאט, ברשת החברתית אקס (טוויטר) אדם וודיאט, במסד הנתונים הקולנועיים IMDb (באנגלית)
פרה קדושה (ביטוי)

פרה קדושה הוא ניב מושאל בעברית המשמש לתיאור דברים (כמו ערכים, אמונות, אישים ומיתוסים) שקיים טאבו רחב בחברה על פקפוק, לגלוג או כל סוג של פגיעה אחרת בהם. מקורו של הביטוי על פי המקובל הוא מאנגלית אמריקנית, אף על פי שהוא קיים בשפות רבות בניב דומה או זהה. הניב מתבסס על מקומה החשוב של "פרה קדושה" בהינדואיזם, ונראה כי הופיע לראשונה בארצות הברית בסוף המאה ה-19. יראת הכבוד לפרות בחברה ההינדית המסורתית, נובעת מהכתוב בוודות, המתאר רתיעה מפגיעה בבעלי חיים שהאדם צורך את חלבם לאחר שנגמל מחלב אם. פרה קדושה פיגורטיבית היא צורת דיבור למשהו שנחשב חסין מפני שאלה או ביקורת באופן לא סביר וחריג. בתרבות הישראלית, אדם המביע פקפוק בערכים ישראליים מיוחדים וחותר תחתם מתואר כמי ש"שוחט פרה קדושה" (לדוגמה, דבריו של עמר בר-לב: "אני מקווה שאני לא שוחט פרה קדושה, אולם תכנונו של מבצע אנטבה היה לקוי מתחילתו ועד סופו"). בפועל, המושג נעשה לעיתים קרובות לקלישאה ופובלציסטים ועיתונאים רבים ידועים כ"שוחטי פרות קדושות". בשל ריבוי "שוחטי הפרות הקדושות" לעיתים נוצרות פרפרזות על הביטוי, כמו "אין עוד פרות קדושות לשחוט". דוגמה לפרה קדושה שנשחטה רבות הוא נושא בדיחות השואה והשכול, וסוגים נוספים של הומור שחור. המוטו של המגזין הסאטירי האמריקאי "הריאליסט" היה: "חוסר הכבוד הוא הפרה הקדושה היחידה שלנו". פרה קדושה איקונוקלאזם "'Sacred cow' - the meaning and origin of this phrase". The Phrase Finder. נבדק ב-9 בספטמבר 2010. {{cite web}}: (עזרה) "the definition of sacred cow". Dictionary.com. Martin, Gary. "'Sacred cow' - the meaning and origin of this phrase". Phrasefinder. אמיר בוחבוט אל"ם במיל' עומר בר לב: מבצע אנטבה היה רשלני - 24.6.07 DeMott, Benjamin; Berger, Arthur Asa (2003). Supergrow: essays and reports on imagination in America (reprint ed.). Transaction Publishers. pp. 72–73. ISBN 0-7658-0521-9.
ליפטון (מותג)

ליפטון (באנגלית: Lipton) הוא מותג של חברת אקטרה ההולנדית (עד 2022 היה שייך לחברת יוניליוור) המשמש למכירת תה ותה קר. המותג, יחד עם מותגי תה נוספים של יוניליוור, מחזיק בכ-15.5% ממכירות התה בעולם. איש העסקים תומאס ליפטון נכנס לעסקי התה ב-1888, ועל שמו נקרא המותג. העסק נרכש על ידי חברת מוצרי הצריכה יוניליוור במספר צעדים בין השנים 1938–1972. בשנת 2022 מכרה יוניליוור את עיקר אחזקותיה במותג ליפטון לחברת "CVC Capital Partners". בשנת 1967 הקימה קבוצת יוניליוור את מכון התה של ליפטון (אנ') בבדפורדשייר. המכון עוסק במחקר מוצרים ובבטיחות איכות, ומאפשר לבדוק את התה בסביבה מבוקרת. במכון מגדלים דגימות ייצוגיות של תה מכל העולם. בנובמבר 2011 התלונן המנהל הכללי לפיקוח על איכות, פיקוח והסגר של סין על מציאת ריכוז גבוה של חומרי הדברה (בהם ביפנטרין) בתה ליפטון. יוניליוור הגיבה בפינוי המדפים של כל המוצרים שנפגעו, אך עם זאת הכחישה את הטענות וטענה כי כל המוצרים בטוחים לשימוש. מדיה וקבצים בנושא ליפטון בוויקישיתוף אתר האינטרנט הרשמי של ליפטון ליפטון, ברשת החברתית פייסבוק ליפטון, ברשת החברתית אקס (טוויטר) ליפטון, ברשת החברתית אינסטגרם From the tea garden to the tea pot: Sir Thomas Lipton's Vision, web.archive.org, ‏2014-10-29 Ashley Armstrong, Unilever agrees sale of PG Tips and Lipton to CVC Capital Partners, The Times, ‏19 בנובמבר 2021 Lipton, www.facebook.com Blanchard, Ben (24 באפריל 2012). "Greenpeace says finds tainted Lipton tea bags in China". Chicago Tribune. אורכב מ-המקור ב-26 באפריל 2012. נבדק ב-30 באפריל 2012. {{cite web}}: (עזרה)
ברוך שרגא

הרב ברוך שרגא (נולד בשנת 1950) הוא רב ודיין חרדי ספרדי, אב בית דין בבית הדין לממונות של המועצה הדתית בירושלים ובבית הדין הליכות עולם של בד"ץ בית יוסף. בנוסף משמש הרב שרגא כראש כולל אברכים ורב שכונת הגבעה הצרפתית בירושלים. נולד באיראן למרים ודוד. בשנת 1950 עלו הוריו לישראל. למד בישיבת פורת יוסף אצל הרב יהודה צדקה והרב בן ציון אבא שאול. נשוי ליהודית שרגא, וגר בשכונת הבוכרים בירושלים. בניו: הרב אלחנן שרגא - ראש כולל לדיינות 'נוה דוד' - אה"ע, וראש בית ההוראה 'בית מרן' ומו"ץ ורב קהילה בשכונת שמואל הנביא. הרב אייל שרגא, ראש כולל 'עטרת ברוך' - רבנות. ורב שכונת פסגת זאב, מחבר הספרים 'איש וביתו', 'איש יהודי', 'עדות איש', 'מנחת איש'. הרב ישי שרגא - ראש כולל לדיינות 'נוה דוד' - חו"מ, ומחבר הספרים 'תורת העובר', 'אור שרגא', 'גמולו בראשו'. הרב שלמה שרגא - דיין וראש כולל 'ברוך שאמר', ומחבר ספר, 'משפטי שלמה'. ברוך שאמר - כרך א' על הלכות יום טוב, שעג עמ'. כרך ב' על הלכות סוכה והיה העולם - כרך אחד מפסקיו ותשובותיו של הרב מבית הדין בעיניני אבן העזר וחושן משפט. ברוך אומר - ה' כרכים תשובות ופסקים מגוונים בשלל נושאים הקשורים לארבעת חלקי השו"ע; או"ח, יור"ד, אבהע"ז, וחו"מ. יחד עם הרב שלמה משה עמאר יחד עם הרב דוד לאו רוקד עם הרב יצחק יוסף מדיה וקבצים בנושא ברוך שרגא בוויקישיתוף שיעור מפי הרב ברוך שרגא בכולל 'חזון עובדיה' במושב בן זכאי. שיעורי הרב ברוך שרגא באתר נצח ישראל. הרב ברוך שרגא באתר בינינו מידע על ברוך שרגא בקטלוג הספרייה הלאומית שיעורי הרב ברוך שרגא באתר "קול הלשון" גלריה: ראב"ד ירושלים ביקר את קהילתו בצפת, זאב בלוי, ב' באלול ה'תשע"ח (13 באוגוסט 2018), באתר JDN. הספר, באתר היברובוקס הספר באתר הספרייה הלאומית. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
פיליפ דה קונינק

פיליפ דה קונינק (בהולנדית: Philip de Koninck או Philips Koninck, פיליפס קונינק; ‏5 בנובמבר 1619 – 4 באוקטובר 1688) היה צייר נוף הולנדי ואחיו הצעיר של יאקוב קונינק (אנ'). , פיליפ דה קונינק היה בנו של תכשיטן. הוא היה נשוי פעמיים - בשנת 1641 עם קורנליה, אחותו של אברהם פורנריוס, שהתגוררה ברוטרדם, ובשנת 1657 עם מרגרטה ואן ריין מאמסטרדם. פיליפ למד ציור אצל אחיו ג'ייקוב ברוטרדם. לאחר נישואיו השניים עבר לאמסטרדם. על פי חוקר האמנות ההולנדי ארנולד אובראקן, פיליפ קונינק סיים את הכשרתו בסטודיו של רמברנדט באמסטרדם. בשלהי שנות 1640, החל דה קונינק לצייר פנורמות. הבדים שלו היו מחולקים אופקית לשניים, במידות שוות של פני האדמה והשמיים. נראה כי קונינק הושפע רבות מחריטות של רמברנדט כמו 'שדה הזהב', שנשקף על פני רחבה של שכבות עם פסי אור. כמו כן, ניתן לאתר אצלו גם את הסגנון של הרקולס סגרס. פיליפס קונינק, החל לצייר כך בעשור שלאחר מכן. כמעט כל הפנורמות שלו דומות ומאופיינים בפסים צרים של חושך ואור על הבד. הוא זכה להצלחה גדולה. מכירת אחד ציוריו נתנה לו הון לקניה ולתפעול קו דוברות שעבר בין אמסטרדם לרוטרדם דרך ליידן, כך שהדוברות יכלו להפליג בנופים שהנציח. הוא צייר בעיקר נופים רחבים מלאי אור ואווירה. הם נראים מנקודת מבט גבוהה שמאפשרת מבט רחב על השמיים. הכנסת דיוקנאות לתוך הנוף בציוריו, דומה במידה מסוימת לשיטתו של רמברנדט. יש דוגמאות לכך באוספים בגלריות בקופנהגן ובאוסלו. ״נוף בפתח נהר בהאג״ עם העתק מעט גדול יותר בגלריה הלאומית, לונדון. ״גבול החורש וכפר״ (עם דמויות של אדריאן ואן דה ולדה) באמסטרדם. ונופים נוספים נמצאים בבריסל, פירנצה (האופיצי), ברלין וקלן. נראה כי פיליפ קונינק, היה איש עסקים משגשג, אך צייר רק כמה תמונות בעשור האחרון לחייו. כמה מיצירותיו יוחסו באופן שגוי לרמברנדט ורבים אחרים לאחיינו סלומון דה קונינק (1609–1656), תלמידו של רמברנדט, שציוריו ותחריטיו מורכבים בעיקר מדיוקנאות וסצינות מקראיות. הוא היה גם דודם של הציירים יעקב ודניאל קונינק. יש להבחין בין כל הציירים הללו לבין דייוויד קונינק (1636? -1687), המכונה גם רממלר. דייוויד קונינק נולד באנטוורפן ולמד שם אצל יאן פיט. בהמשך התיישב ברומא, שם הוא מת בשנת 1687. התמונות שלו הן בעיקר נופים עם בעלי חיים ודומם. Chisholm, Hugh, ed. (1911). "Koninck, Philip de". Encyclopædia Britannica. 15 (11th ed.). Cambridge University Press. p. 896. מדיה וקבצים בנושא פיליפ דה קונינק בוויקישיתוף פיליפ דה קונינק, באתר אנציקלופדיה בריטניקה (באנגלית) Philips Koninck in the RKD W. Liedtke, Dutch Paintings in the Metropolitan Museum"", p. 404 https://www.museothyssen.org/en/collection/artists/koninck-philips Rembrandt's Eyes, Simon Schrama, Alfred A. Knopf, Borzoi Books, New York 1999, p. 562
סודה בנת זמעה

סודה בנת זמעה (בערבית: سودة بنت زمعة) הייתה אחת מנשותיו של הנביא מוחמד. סודה בנת זמעה הייתה אחת הנשים הראשונות שהיגרו לחבש למען האסלאם. היסטוריונים מוסלמים מתארים אותה כאישה גבוהה בעלת עור כהה. על פי המסורת האסלאמית, היגרה סודה עם בעלה לחבש בעת ההג'רה, ולאחר חזרתם למכה נפטר בעלה, ומוחמד הציעה לה נישואים דרך שליח. השליח הגיע אליה ושאל אותה "סוד, את רוצה לקבל את ברכתו הגדולה של אללה?", והיא שאלה "מה זה?" והוא אמר "שליח האלוהים מציע לך נישואים". היא אמרה לו שתשמח, והפנתה אותו לאביה כדי לבקש רשות. האב הסכים, והחתונה התקיימה בחודש הרמדאן, מספר חודשים לאחר פטירתה של ח'דיג'ה. מדיה וקבצים בנושא סודה בנת זמעה בוויקישיתוף List of the wives of the Prophet (ﷺ), Somali Spot | Forum, News, Videos (באנגלית) PeoplePill, Sawda bint Zamʿa: One of the wives of the Islamic prophet Muhammad - Biography, Life, Family, Career, Facts, Information, peoplepill.com (באנגלית)
יחסי אוסטריה–טורקיה

יחסי אוסטריה–טורקיה הם היחסים בין רפובליקת אוסטריה ובין הרפובליקה הטורקית והמדינות שקדמו להם. מימי הביניים ועד המאה ה-20, אוסטריה וטורקיה של ימינו היו אזורי הליבה בתוך אימפריות גדולות בהרבה. אוסטריה הייתה מקום מושבו של בית הבסבורג וטורקיה נשלטה על ידי בית עות'מאן (הידוע גם בשם השושלת העות'מאנית). ממלכת הבסבורג והאימפריה העות'מאנית היו שתיהן תאגידים גדולים רב-אתניים, ואימפריות יריבות אלה ניהלו מלחמות תכופות זו בזו על השליטה במרכז אירופה וחבל הבלקן. בשיאה איימה האימפריה העות'מאנית לכבוש את וינה, הבירה האוסטרית פעמיים: בשנת 1529 וב-1683. אולם לאחר התבוסה העות'מאנית השנייה בווינה וסיום המלחמה הטורקית הגדולה בשנת 1699, ההבסבורגים השיגו את העליונות, וכבשו את הונגריה וקרואטיה מהעות'מאנים. לאחר ההישגים הללו, אוסטריה לא הצליחה עוד להתקדם לבלקן, בגלל ההשפעה המתחרה של רוסיה, ובשל הסכסוך המכונה השאלה המזרחית. בזמן שהשליטה העות'מאנית בבלקן התמוססה, האוסטרים לא הצליחו לספח שטח חדש עד משבר בוסניה בשנת 1908, ואפילו זה גרם למשבר דיפלומטי (המשבר הבוסני). בינתיים רוסיה סייעה למספר לאומים בבלקן למרוד בעות'מאנים ולהקים מדינות לאום נפרדות בבלקן. לאחר השינויים שקרו ממלחמת העצמאות היוונית (1821–1829) למלחמות הבלקן (1912–1913), האימפריות האוסטריות והעות'מאניות כבר לא גבלו זו בזו. דבר זה איפשר לשניהם להצטרף למעצמות המרכז כבעלות ברית במהלך מלחמת העולם הראשונה. התבוסה של מעצמות המרכז הביאה להפלת שתי האימפריות בתום המלחמה. אוסטריה מנהלת כיום יחסים תקינים עם טורקיה . עם זאת, ישנם כמה סיבוכים קלים. אוסטריה, שבה מתגוררים כ-250,000 טורקים (כ-3% מאוכלוסיית אוסטריה), הייתה בחזית חסימת הצטרפותה של טורקיה לאיחוד האירופי. ב-10 בנובמבר 2010 התערערו היחסים בין המדינות, לאחר ששגריר טורקיה באוסטריה האשים את הציבור האוסטרי ואת המנהיגות הפוליטית האוסטרית בשנאת זרים, וקרא לארגונים בינלאומיים עם נציגויות בווינה להעביר את פעילותם למדינה אחרת. מפלגת החירות קראה להפסיק את היחסים הדיפלומטיים ולהפסיק את שיחות הצטרפות האיחוד עם אנקרה. בדצמבר 2017 האשימה טורקיה את הממשלה האוסטרית הנכנסת באפליה וגזענות, לאחר שהיא לא הסכימה להצטרפותה של אנקרה לאיחוד האירופי. בנוסף, טורקיה תקפה את האיחוד האירופי על כך שלא גינתה את גישת הממשלה האוסטרית. כמו כן, משרד החוץ הטורקי האשים את הממשלה הנכנסת ב"אי-יושר", והזהיר כי גישתם תביא את אוסטריה "לסף אובדן הידידות של טורקיה" ותיענה עם "התגובה המגיעה לה." מדיה וקבצים בנושא יחסי אוסטריה–טורקיה בוויקישיתוף Turkey accuses new Austria government of racism
בית החולים חוושנשאן

בית החולים חְווֹשֶנְשָאן (בסינית: 火神山医院; בפין-יין: Huǒshénshān Yīyuàn - "חְווֹשֶׁנְשָׁאן יִייְוֵּ'אן"; מילולית: "הר אל האש") הוא בית חולים לשעת חירום שנבנה בסין בין התאריכים 23 בינואר 2020 ל-2 בפברואר 2020 (10 ימים בלבד), בתגובה להתפרצות נגיף הקורונה במדינה. בית החולים ממוקם בסמוך לאגם גְ'ה-יִין (知音湖) במחוז צָאיְדְייֵן, ווהאן, חוביי. בית החולים פועל תחת ניהולו המלא של צבא השחרור העממי של סין. בית חולים שדה שני, בית החולים ליישנשאן, נבנה גם הוא באותו הדגם. השם "חְווֹשֶׁנְשָׁאן" (火神山, מילולית: "הר אל האש") הוא על שם ג'וז'ונג, דמות חשובה במיתולוגיה הסינית ובדת העממית הסינית. בניית בית החולים החלה בערב 23 בינואר 2020, והפעילות בו התחילה ב־3 בפברואר 2020. בתחילת תהליך הבנייה נאספו עשרות דחפורים וציוד נוסף לעבודות עפר, כדי ליישר את הקרקע. אחרי היישור הונחו, ביסודות הבניין, כמה שכבות בידוד ובטון, שמטרתן למנוע מהקרקע להזדהם עם הגעת החולים למקום. בתחילת הבנייה נדרשו עובדים רבים לעבוד במשך שתי משמרות, 12 שעות ביום, בשל מחסור בעובדים. עם זאת, בהמשך נוספו כ-3,000 איש (בסך הכל עבדו במיזם הבנייה כ-7,500 איש), והועסקו מסביב לשעון בשלוש משמרות שונות. בניית בית החולים הסתיימה ב־2 בפברואר, והוא התחיל את פעילותו ב-3 בפברואר. בית החולים מעוצב על פי בית החולים שיאוטאנגשאן, שנבנה בפרברי בייג'ינג בשישה ימים בתחילת מגפת סארס בשנת 2003. בית החולים נבנה בבנייה טרומית, כדי להקל על הבנייה, והיחידות הונחו על עמודים כדי להרחיקן מהאדמה. כל יחידה היא כעשרה על עשרה מטרים, ויש בה מקום לשתי מיטות. כל חדר הופעל והיה נתון בבידוד כדי למנוע התפשטות מיקרואורגניזמים מבית החולים. בית החולים ליישנשאן בית חולים שדה המרכז הרפואי האזורי דבי מאונטיין מדיה וקבצים בנושא בית החולים חוושנשאן בוויקישיתוף סוכנויות הידיעות, כך נראה בית החולים שסין בנתה ב-10 ימים, באתר ynet, 2 בפברואר 2020 אי-פיו רויטרס, בתוך עשרה ימים: סין בנתה בית חולים לטיפול בנדבקים בווירוס הקורונה, באתר הארץ, 3 בפברואר 2020 "Subdued New Year holiday as China battles virus". www.bbc.com. 2020-01-24. אורכב מ-המקור ב-2020-01-24. נבדק ב-2020-01-24. "武汉火神山医院提前半天移交 雷神山医院2月5日交付 - 经济观察网 － 专业财经新闻网站". www.eeo.com.cn. נבדק ב-2020-02-02. Changjiang Daily (2020-01-26). "Archived copy" 雷神山医院2月5日投用，火神山医院2月2日整体移交军方. The Paper. אורכב מ-המקור ב-2020-01-27. נבדק ב-2020-01-27. {{cite news}}: (עזרה) "The Chinese Government Makes Unprecedented Efforts to Fight Against the Novel Coronavirus". finance.yahoo.com. 2020-01-27. אורכב מ-המקור ב-2020-01-26. נבדק ב-2020-01-29. 武汉版“小汤山”医院突击开建 ：“我们争取6天完工”. www.yicai.com. נבדק ב-2020-01-25. https://www.wsj.com/articles/how-china-can-build-a-coronavirus-hospital-in-10-days-11580397751 China aims to construct coronavirus hospitals in less than 2 weeks, ContructiveDive אי-פיו רויטרס, בתוך עשרה ימים: סין בנתה בית חולים לטיפול בנדבקים בווירוס הקורונה, באתר הארץ, 3 בפברואר 2020 https://news.cgtn.com/news/2020-01-29/All-eyes-in-Wuhan-fast-construction-of-hospitals-on-livestream-NDYVIlFj0I/index.html "Xiaotangshan Hospital -- Noah's Ark". China Through a Lens. 2003-09-17. אורכב מ-המקור ב-2020-01-27. נבדק ב-2020-01-26. "Wuhan to follow Beijing's SARS treatment model in new coronavirus control". 2020-01-24. אורכב מ-המקור ב-2020-01-24. נבדק ב-2020-01-24. https://qz.com/1792705/coronavirus-the-engineering-behind-wuhans-rapidly-built-hospitals/
מקס ואלשייד

מקסימליאן ריצ'רד "מקס" ואלשייד (בגרמנית: Max Walscheid; נולד ב-13 ביוני 1993) הוא רוכב אופני כביש גרמני בקבוצת ג'ייקו - אלולה. ואלשייד נולד ב-13 ביוני 1993 בנויוויד שבגרמניה. ב-2014 ניצח ואלשייד את אליפות גרמניה עד גיל 23. ואלשייד חתם בג'איינט אלפסין בשנת 2016, לאחר שרכב בקבוצת הקונטיננטל סטולינג משנת 2012 עד 2014 ובשנת 2015 בקבוצת הקונטיננטל קוטה–לוטו. ב-2016, ואלשייד סיים שני באליפות גרמניה, כשהוא מפסיד לאנדרה גרייפל בספרינט רב משתתפים. בסוף העונה ניצח ואלשייד את קטגוריית הנקודות בטור של האיינן וחמישה קטעים נוספים. ב-23 בינואר, ואלשייד וחמישה רוכבים נוספים מהקבוצה, נפגעו מרכב במהלך אימון בספרד. ב-2017, ניצח את הקטע החמישי בטור של דנמרק. ב-2018, סיים ואלשייד שישי במרוץ שלדפרייס וניצח את הקטע השלישי בטור דה יורקשייר. הוא סיים שלישי באליפות גרמניה וערך את הופעת הבכורה שלו בגרנד טור כאשר נבחר לוואלטה אספנייה, אך לא בלט וההישג הבכיר שלו במרוץ היה מקום 11 בקטע ה-21. ואלשייד ניצח את מרוץ ספארקאסן מינסטרלנד ג'ירו, כשהוא מקדים את ג'ון דגנקולב ואת נילס פוליט. ב-2019, סיים ואלשייד שני במרוץ שלדפרייס. הוא סיים ביחד עם קבוצתו במקום השני במרוץ האמר סטאוונג'ר ובמקום הרביעי במרוץ האמר לימבורג. הוא סיים רביעי באליפות גרמניה בנגד השעון ונבחר שוב לוואלטה אספנייה, כשההישג הבכיר שלו במרוץ היה מקום 9 בקטע ה-14. הוא ניצח את מרוץ אומלופ ואן האוטלנד ליכטרוולדה, לאחר שניצח בספרינט מתוך חמישה רוכבים. ואלשייד סיים חמישי במרוץ ספארקסן מונסטרלנד ג'ירו, לאחר תום המרוץ היה מעורב בתקרית אלימה, כאשר פלוריאן סנשל (אנ') הצרפתי הכה אותו על הקסדה בעת שואלשייד התראיין, לטענת סנשל, ואלשייד גרם להתרסקות שהתרחשה במטרים האחרונים של המרוץ, בה נפל סנשל. ואלשייד חתם בקבוצת NTT Pro Cycling לאחר ארבע שנים בסאנווב. מדיה וקבצים בנושא מקס ואלשייד בוויקישיתוף אתר האינטרנט הרשמי של מקס ואלשייד מקס ואלשייד, ברשת החברתית אקס (טוויטר) מקס ואלשייד, ברשת החברתית אינסטגרם מקס ואלשייד, באתר Cycling Archives A lot of riders congratulated me for hitting him says Florian Sénéchal following apology to Max Walscheid, cyclingweekly.com Watch: Florian Senechal punches Max Walscheid during post-race interview, cyclingtoday.com
תאומטיכתידיים

תאומטיכתידיים (שם מדעי: Thaumatichthyidae) היא משפחת דגי גרם מסדרת החכאים, אשר חיים רק במצולות הים ברחבי כל האוקיינוסים. משפחה זו כוללת שני סוגים ובהם 8 מינים. משפחה זו קרובה מעט למשפחת החכאים אונירודיים. דגים אלה קטנים יחסית באורך של 7.5 עד 15.5 סנטימטרים וכמו אצל חכאים אחרים הנקבות גדולות יותר מהזכרים. המאפיין העיקרי שלהם הוא מבנה הלסתות המגושמות והארוכות יחסית שבהן שורות של שיניים מחודדות דמויות ניבים שמיועדות בעיקר לתפיסת טרף של דגים ודיונונים השוחים בקרבתם. כמו שאר החכאים הם מפתים טרף באמצעות איבר זוהר - תוצאה של נהורנות, בקצה "חכה" מאחד מקוצי סנפיר הגב שלהם. אצל בני הסוג Thumatichthys הפיתיון מוצב ממש מתחת ללסת העליונה, כלומר בתוך פיהם. אצל הסוג Lasiognathus הפיתיון הקרן של החכה מוצבת מעל הלסתות ומשתלשלת מטה, גם נמוך יותר מטווח הלסתות, אך הם יכולים להרקיד את הפיתיון כדי שיצוף באזור הלסתות. סוג Lasiognathus מין Lasiognathus amphirhamphus מין Lasiognathus beebei מין Lasiognathus dinema מין Lasiognathus intermedius מין Lasiognathus saccostoma מין Lasiognathus waltoni סוג Thaumatichthys מין Thaumatichthys axeli מין Thaumatichthys binghami מין Thaumatichthys pagidostomus מדיה וקבצים בנושא תאומטיכתידיים בוויקישיתוף תאומטיכתידיים, באתר ITIS (באנגלית) תאומטיכתידיים, באתר NCBI (באנגלית) תאומטיכתידיים, באתר Animal Diversity Web (באנגלית) תאומטיכתידיים, באתר האנציקלופדיה של החיים (באנגלית) תאומטיכתידיים, באתר GBIF (באנגלית)
וינטרה טלסקופה

וינטרה טלסקופה (שם מדעי: Winteria telescopa) הוא מין יחיד בסוגו של דג בן למשפחת האופיסטופרוקטיים שבסדרת הארגנטיניים, אשר מצוי רק במצולות הים בעומק שבין 400 ל-2,500 מטר במרבית האוקיינוסים. בין השאר נצפה בדרום-מזרח האוקיינוס האטלנטי סמוך למפרץ גינאה, ברחבי האוקיינוס ההודי, במרכז ומערב האוקיינוס השקט, וסביב יפן, אוסטרליה וניו זילנד. לא ידוע עליו הרבה והוא הוגדר בשנת 1901 לראשונה. זהו דג קטן יחסית באורך של לא יותר מ-15 סנטימטרים. דג זה כדורי בצורתו ובעל חלל עיניים גדולות מאוד, גדולים יותר ממרבית הראש ומוזרים מאוד בצורתם ובעל לסתות קטנות ללא שיניים בעלות פתח צר המזכיר מעט חדק, דרכו הוא שואב מזון. צבעו כחול כהה עד שחור והגוף מחזיר אור בהשתקפויות כסופות. הוא בעל סנפירים קטנים מאוד בעלי מספר קוצים לאורכם ובעל סנפיר חזה קרוב לראש העוזר לו להסתובב. הוא איטי מאוד ורוב זמנו מרחף בחלל המיימי הרחק מהקרקעית. מבנה עיניו של הדג מיועדות להבחנה בטרף מפיק נהורנות כמו שטרגליים, שטצדאים ודגים קטנים. מדיה וקבצים בנושא וינטרה טלסקופה בוויקישיתוף וינטרה טלסקופה, באתר ITIS (באנגלית) וינטרה טלסקופה, באתר NCBI (באנגלית) וינטרה טלסקופה, באתר FishBase (באנגלית) וינטרה טלסקופה, באתר GBIF (באנגלית) וינטרה טלסקופה באתר הרשימה האדומה של IUCN
High-Speed Downlink Packet Access

HSDPA‏ (High-Speed Downlink Packet Access) היא טכנולוגיה לתקשורת סלולרית שמרכזה תקשורת נתונים. טכנולוגיה זו נחשבת כאחת מממשיכות הדרך של ה-UMTS (דור 3) ויחד עם HSUPA ו-CDMA2000 נחשבות לדור 3.5. הטכנולוגיה מסוגלת להגיע רשמית לקצב נתונים מרבי של 14.4Mbps, אם כי בפועל המהירות היא לכל היותר 3.6Mbps. החברה הראשונה שהקימה פריסת HSDPA היא חברת סינגולר בארצות הברית. לשם השוואה רשת ה-UMTS מגיעה רשמית למהירות 384Kbps בזמן שהמהירות האמיתית נמוכה בהרבה. תכנון רשתות הדור השלישי בעולם החלו בדצמבר 1999 במסמכי הבנות שממשיכים לעדכן שני הגופים האחראים לפעילות התקינה של הטכנולוגיה, 3GP היה אחראי על המעבר מרשתות GSM לרשתות WCDMA, ו-3GPP היה האחראי על המעבר מרשתות CDMA אל EV-DO ו-EV-DV. טכנולוגיית ה-HSDPA משפיעה בעיקר על לקוחות המשתמשים בתקשורת נתונים סלולרית, ומאפשרת גלישה במהירות גבוהה יותר מבעבר, שיכולה אף להשתוות ולעלות על מהירות החיבור הביתי. החיסרון הוא הקצב המעשי שניתן לקבל בטכנולוגיה זו, והוא נמוך יותר מהקצב המרבי המוצהר. כמו כן, חברות תקשורת רבות גובות תשלום בהתאם לנפח הגלישה החודשי. מול טכנולוגיית ה-HSDPA מתחרות מספר טכנולוגיות כשהראשונה ביניהם היא WiMAX, שמציעה קצב העברת נתונים גבוה יותר, אולם עדיין אינה נפוצה בטלפונים סלולריים. טכנולוגיית ה-WiMAX דומה יותר ל-WI-FI מאשר לטכנולוגיות הסלולריות. לרשת ה-WiMAX יש חיסרון נוסף מכיוון שהיא דורשת הקמת תשתית חדשה לרשת בניגוד לרשת ה-HSDPA שדורשת עדכון תוכנה בלבד. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. לחברת פרטנר בישראל רשת HSDPA בפריסה ארצית. ב-1 בינואר 2007 השלימה חברת סלקום את הכנת התשתית בפריסה ארצית של 85% והשיקה שני מכשירים תומכים HSDPA, מוטורולה v6 ומחשב כף יד משולב סלולר - Jasjam, בניגוד לציפיות למהירות גבוהה יותר. מסלקום נאמר שהמכשירים מגיעים רק ל-1.4Mbps. כמו כן עלות הגלישה התייקרה משמעותית ונוספו הגבלות על כמות הגלישה. נכון למאי 2010 גם פלאפון משתמשת בפרוטוקול. בסוף שנת 2011 חברת פלאפון שדרגה את תמיכה העברת הנתונים שלה מ-21Mbps ל-42Mbps, ונכון לזמן כתיבת שורות אלו (שנת 2014), כל הרשתות בעלות התשתית תומכות במהירות מקסימלית של 42Mbps. High-Speed Packet Access מדיה וקבצים בנושא High-Speed Downlink Packet Access בוויקישיתוף עופר שמואלי, HSDPA: דם חדש לדור השלישי, באתר ynet, 9 בינואר 2005 יואב הררי, אלי חבוש, "פוקט", סלקום משיקה מכשירי דור 3.5 חדשים, באתר ynet, 18 בדצמבר 2006
ראיין קלי

ראיין ג'ונתן קלי (באנגלית: Ryan Jonathan Kelley; נולד ב-31 באוגוסט 1986) הוא שחקן אמריקאי שהחל להתפרסם כילד. מוכר מתפקידו בדמות ג'ורדן פאריש בסדרת הנעורים "זאב צעיר". קלי נולד וגדל בגלן אלין (אנ'), פרבר מערבי של שיקגו, אילינוי. הוא הילד החמישי מבין חמישה עשר ילדים (תשעה אחים ושש אחיות), והוא גדל בתור לותרני. כשהיה בן שנתיים, אמו לקחה אותו ואת חמישה מאחיו לשיקגו כדי לפגוש סוכן מאחר שהשכנים הסמוכים עשו את אותו הדבר. קלי התחיל להופיע בפרסומות וקיבל את התפקיד הראשון שלו בסרט כשהיה בן שש, והפך לחבר בגילדת שחקני המסך בגיל ארבע. הוא קיבל חינוך ביתי במהלך השנתיים האחרונות שלו בתיכון. בגיל 18 עבר ללוס אנג'לס לשם המשך קריירת המשחק שלו. מדיה וקבצים בנושא ראיין קלי בוויקישיתוף ראיין קלי, ברשת החברתית פייסבוק ראיין קלי, ברשת החברתית אקס (טוויטר) ראיין קלי, ברשת החברתית אינסטגרם ראיין קלי, במסד הנתונים הקולנועיים IMDb (באנגלית) ראיין קלי, באתר AllMovie (באנגלית) ראיין קלי, במסד הנתונים הקולנועיים KinoPoisk (ברוסית) About Ryan, Ryan Kelley Online, ‏25 באפריל 2012
האלכסון הריק

האלכסון הריק (מצרפתית: diagonale du vide) הוא אלכסון המתאר רצועה דלת אוכלוסין, שמשתרעת על רוב מרכז צרפת - מהפירנאים האטלנטיים עד ארדן. צפיפות האוכלוסין שם קטנה משמעותית ביחס לממוצע הצרפתי. הסיבות לאלכסון הריק מגוונות. ביניהן ניתן לכלול תהליכי אורבניזציה ועזיבה מסביבת הכפר (אנ'). כמו כן, אבדות כבדות מקרב תושבי האזור במהלך מלחמת העולם הראשונה הביאו לכיווץ משמעותי באוכלוסייה. לפי משרד פיתוח האדמות הצרפתי (אנ') ה"אלכסון הריק" הוא המונח הסטנדרטי, אם כי חלק מהאנשים קוראים לו גם "אלכסון הצפיפות הנמוכה" (diagonale des faibles densités), והגאוגרף הצרפתי ז'אן פרנסואה גרבייר (אנ') קרא לאזור "המדבר הצרפתי". במאה ה-21 הנושא עלה לכותרות בעקבות מחלוקת בין שני ההיסטוריונים והדמוגרפים הרב לה ברה (אנ') ועמנואל טוד (אנ'), האם ישנו גידול מסוים באוכלוסייה. לבסוף לא נמצאה תשובה ברורה. רבים מתושבי ה"אלכסון הריק", חקלאים במקצועם, לוקחים חלק במחאת האפודים הצהובים. בינואר 2020 פרסם יובל בן-עמי כתבה על האלכסון הריק במוסף הארץ. יובל בן-עמי, רצועה אלכסונית רחבה וריקה חוצה את צרפת. מה בכל זאת קורה שם?, באתר הארץ, ‏29.01.20 ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
Live Acoustic (מיני-אלבום של דואה ליפה)

Live Acoustic (בעברית: הופעה חיה אקוסטית) הוא מיני-אלבום של הזמרת הבריטית-אלבנית דואה ליפה. המיני-אלבום יצא לאור ב-8 בדצמבר 2017, על ידי חברת התקליטים וורנר רקורדס. מידע על האלבום Live Acoustic באתר MusicBrainz האלבום Live Acoustic באתר ספוטיפיי Live Acoustic EP, נבדק ב-2020-03-10
ראיין קנדי

ראיין קנדי (באנגלית: Ryan Kennedy; נולד ב-6 בדצמבר 1982) הוא שחקן ודוגמן קנדי. תפקידו הבולט ביותר הוא כניק מקגילן בסדרת הטלוויזיה "טין סטאר". ריאן קנדי נולד בויניפג, מניטובה, וגדל בעיירה הסמוכה אוקבנק (אנ') יש לו שני אחים צעירים יותר, אדם ומיכה. קנדי סיים את לימודיו בתיכון האקדמיה הנוצרית של ספרינגס (אנ') בויניפג. מדיה וקבצים בנושא ראיין קנדי בוויקישיתוף ראיין קנדי, במסד הנתונים הקולנועיים IMDb (באנגלית) ראיין קנדי, באתר AllMovie (באנגלית) ראיין קנדי, במסד הנתונים הקולנועיים KinoPoisk (ברוסית)